လယ်သမား ကျွဲကျောင်းသံ

မက္ကလာယေ ရိုင်ရိုင်၊

ကြိမ်သားဒုတ်ကို၊ နောင်းနောင်းကိုင်၊

ကယိုင်းကပါး၊ နှင်းမြိုင်မြိုင်ကေ၊

တောင်ကျိုင်ကြားမာ၊ ကျွဲကျောင်းလားရေ။

အစ်ကိုမပါ၊ ညီမပါ၊

ကြိမ်သားဒုတ်ကို၊ နောင်းနောင်းကိုင်၊

ကယိုင်းကပါး၊ နှင်းမြိုင်မြိုင်ကေ၊

တောင်ကျိုင်ကြားမာ၊ ကျွဲကျောင်းလားရေ။

ဟူး . . . ရေ . . .ရေ . . . ဟူ . . .။

ထွေတောင်ဒေတောင်၊ ချောင်မြောင်တလွှား၊

ပိုးပဇိုင်းသံ - သံသွားသွား။

တောသံလီသံ၊ မဆူညံ၊ နှင်းသံဖြောက်ဖြောက်၊

ပေါက်ပေါက်ဖောက်သို့၊ ကြားရရေ။

ဂြောင်တောင်ဂြောင်၊ နက်ပြောင်ခေါင်းလောင်း။

တောဘယံမာ၊ ညာငြိမ့်ညောင်းပျာ၊

ကြားရရေ။

ဟူး . . . ရေ . . . ရေ . . . ဟူး . . .။

(သားချော့တေးခြင်း ကဗျာ)

Category:ကဗျာ‎
Category:ရခိုင်ရိုးရာ ကဗျာ‎‎